Document ID: 32000R2227

Κανονισμός (ΕΚ) αριθ. 2227/2000 του Συμβουλίου
της 9ης Οκτωβρίου 2000
για την κατάργηση του κανονισμού (ΕΚ) αριθ. 2151/1999 σχετικά με την απαγόρευση πτήσεων μεταξύ των εδαφών της Κοινότητας και της Ομοσπονδιακής Δημοκρατίας της Γιουγκοσλαβίας, εκτός από τη Δημοκρατία του Μαυροβουνίου και την Επαρχία του Κοσσυφοπεδίου
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 301,
την κοινή θέση 2000/599/ΚΕΠΠΑ του Συμβουλίου, της 9ης Οκτωβρίου 2000, σχετικά με την παροχή υποστήριξης προς μια δημοκρατική Ομοσπονδιακή Δημοκρατία της Γιουγκοσλαβίας και την άμεση άρση ορισμένων περιοριστικών μέτρων(1),
την πρόταση της Επιτροπής,
Εκτιμώντας τα ακόλουθα:
(1) Στο μήνυμά του προς το σερβικό λαό, την 18η Σεπτεμβρίου 2000, το Συμβούλιο επαναβεβαίωσε ότι η δημοκρατική αλλαγή θα οδηγήσει σε ριζική μεταβολή της πολιτικής της Ευρωπαϊκής Ένωσης έναντι της Ομοσπονδιακής Δημοκρατίας της Γιουγκοσλαβίας, ιδίως όσον αφορά τις κυρώσεις.
(2) Κατά τις εκλογές της 24ης Σεπτεμβρίου 2000, ο κ. Β. Κοστούνιτσα ανεδείχθη δημοκρατικά νέος πρόεδρος της Ομοσπονδιακής Δημοκρατίας της Γιουγκοσλαβίας και ανέλαβε επίσημα τα καθήκοντά του.
(3) Είναι σκόπιμο να αρθεί αμέσως η απαγόρευση των εμπορικών ή ιδιωτικών πτήσεων μεταξύ της ΟΔΓ και της Ευρωπαϊκής Κοινότητας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2151/1999(2) και τα άρθρα 1 και 3 του κανονισμού (ΕΚ) αριθ. 607/2000(3), καταργούνται.
Άρθρο 2
Ο παρών κανονισμός αρχίζει να ισχύει την ημέρα δημοσίευσής του στην Επίσημη Εφημερίδα των Ευρωπαϊκών Κοινοτήτων(4).
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 9 Οκτωβρίου 2000.

Labels: 10
8
18
11